runetrust/blame-folketinget-dk huggingface dataset:
Holger K. Nielsen (SF), 2000-11-28:
Derfor er vi nødt til at tage det her alvorligt; vi er nødt til at kræve af Israel, at de accepterer de FN-resolutioner, som de indtil nu ikke har accepteret; vi er nødt til at kræve, at de trækker sig tilbage fra de besatte områder, og at de går ind i en reel fredsproces.
Alex Vanopslagh (LA), 2020-01-31:
Dér er der brug for en grøn skattereform, og hvis det skal gøres fagligt med en ensartet CO 2 -beskatning, kommer det til at betyde, at der er markant færre penge i statskassen til at øge det offentlige forbrug, og det er dér, I kommer til at skulle vælge mellem at være røde eller være grønne.
Benny Engelbrecht (S), 2021-11-30:
Jeg vil indlede med at takke for muligheden for igen at diskutere spørgsmålet om Lynetteholm, ikke blot fordi det er en sag, der på det seneste atter er blevet debatteret offentligt, men også fordi den trussel, som klimaforandringerne udgør mod bl.a. landets hovedstad, København, efter min mening bør være noget, der får mere opmærksomhed.
Mette Kierkgaard (M), 2023-04-18:
Jeg stiller mig lidt nysgerrig, når jeg har været ude på besøg, i forhold til netop at spørge, om der er nogle behov, man ikke kan få opfyldt, og det, jeg hører, er, at det er i den her dialog, der er mellem medarbejderen og den enkelte ældre, man faktisk finder ud af, hvordan det er, behovene skal prioriteres, og hvornår det er, man skal i bad.
Tom Behnke (KF), 2010-05-04:
I forhold til beslutningsforslaget her fra Dansk Folkeparti om at skærpe straffen for indsmugling af kat er vi fra konservativ side enige i behovet for, at der bliver strammet op, fordi der er en stigende tendens til, at det er et stof, som flere og flere synes at de vil indtage.
Anni Matthiesen (V), 2018-11-08:
Med beslutningsforslaget vil forslagsstillerne, som der også tidligere er blevet sagt, pålægge regeringen at fremsætte et lovforslag, der giver forældre mulighed for efter samråd med dagtilbud og skole at udsætte et barns skolestart, til barnet fylder 7 år.
Aaja Chemnitz Larsen (IA), 2020-06-22:
På trods af de store udfordringer er der heldigvis også rigtig mange gode resultater at glæde sig over, og nogle ministerier har overrasket rigtig positivt, og IA vil gerne rose bl.a. forsvarsministeren for en tæt inddragelse og for at prioritere Grønland, for det er der i den grad behov for.
Villy Søvndal (SF), 2004-01-15:
Når man er vokset op i et liberalt hjem, og når man i øvrigt har haft adgang til liberale klassikere undervejs, har jeg altid forstået liberalismen og dermed det parti, fru Eva Kjer Hansen repræsenterer, som stående på det princip, at staten skal blande sig i stadig mindre ud fra den vurdering, at myndige borgere er i stand til at tænke selv og handle selv, hvis det i øvrigt sker i en ansvarlig sammenhæng.
Lene Espersen (KF), 2008-04-10:
Jeg vil ikke gå ind i en lang debat om finansloven og finansieringsforslaget, men jeg vil dog sige, at det for mig at se virker meget mærkeligt, at Det Radikale Venstre og Socialdemokratiet det ene år gerne vil være med til at sikre, at man køber lidt billigere kuglepenne og blyanter og andet ind, når det gælder statens ansatte, for at finansiere et politiforlig, men året efter, når man så beder uddannelsesinstitutionerne om kun at have fem kuglepenne og ikke 30 kuglepenne at vælge imellem, bruger man det som undskyldning til at sige, at man ikke vil være med i en aftale.
Kamal Qureshi (SF), 2003-11-05:
Så er Dansk Folkeparti selvfølgelig røget ud i det problem, som Dansk Folkeparti en gang imellem kan ryge ud i, nemlig at det kommer lidt bag på dem, hvor mange der rent faktisk kan bestå de prøver, de sætter op, hvor mange der rent faktisk kan opfylde de skrappe krav, Dansk Folkeparti
Pia Olsen Dyhr (SF), 2014-12-12:
Hvis vi tager udgangspunkt i den virkelighed, vi lever i, og også de mest tilsvarende rapporter, der kommer, herunder den sidste fra OECD i den her uge, kan vi se, at der decideret står, at øgede skatter for de rige ikke behøver at skade økonomien, og at den øgede ulighed, der f.eks. følger af lavere topskat, skader væksten.
Samira Nawa (RV), 2025-04-22:
Når jeg spørger, er det, fordi jeg hørte ministeren udtale til en konference her på Christiansborg, at der ikke var ligestilling, og når man som ligestillingsminister siger det, tænkte jeg i hvert fald også det skulle siges her fra talerstolen, når det er noget, der er blevet sagt til en konference.
Nikolaj Villumsen (EL), 2015-05-08:
Problemet er jo bare, at når man skærer 25 pct. – og en del af frygten er f.eks., at fire af de nuværende statslige beredskabscentre skal lukke – så vil der være en markant mindre styrke til at gøre den dedikerede indsats, og det kan svække robustheden.
Frank Aaen (EL), 1998-10-27:
I så fald vil vi stille som spørgsmål under udvalgsarbejdet, om ikke vi har brug for at stramme op på, hvad mulighederne er for at retsforfølge redere, der er uansvarlige. Hvad angår skibsførere, har vi lige set et eksempel på, hvordan en skibsfører pålægger filippinske søfolk under en storm at gå ud på dækket for at fastsurre noget træ, der er ved at falde af skibet, med det resultat at en af søfolkene falder over bord og omkommer.
Rune Lund (EL), 2019-02-22:
Så når vi ser f.eks. på skatteområdet i forhold til at lukke skattehuller og forhindre skattefifleri fra multinationale koncerner, som betaler f.eks. nul kroner eller næsten nul kroner i skat, så er OECD en meget, meget central aktør, og det opfatter vi også at OECD er her.
Søren Pape Poulsen (KF), 2021-10-07:
Når vi to bliver gamle, og der er jo længe, længe til, vil vi nok gerne have lov til at bestemme, hvem der netop kommer i vores hjem, og hvis nu ikke det er kommunen, men et privat firma, er det så ikke lige meget, bare taksten er fair, ens og den samme og en kommune ikke snyder på vægten?
Jann Sjursen (KD), 2004-12-01:
Vi synes ikke, det er tilfredsstillende, at Folketinget bliver bedt om at tage stilling til lige præcis den del af lovforslaget om falske afsonere, når der ikke er nogen som helst vished for, at kriminalforsorgen samtidig får mulighed for at sikre, at de, der skal afsone straf, rent faktisk også er identiske med dem, som er blevet dømt for pågældende straffelovsovertrædelse.
Kirsten Normann Andersen (SF), 2022-04-28:
Der er afgjort potentiale for forebyggelse af unødvendige indlæggelser og for tidlig opsporing af sundhedsfaglige problemer, som skal håndteres så effektivt og så tidligt som muligt, og i SF er vi optaget af at forenkle indsatser, så patienter har let adgang til såvel medicinsk teknologi som sundhedsfaglig behandling.
Morten Østergaard (RV), 2016-12-05:
Hvis det handler om at se, om man kan tørre opgaven med flygtninge af på andre lande, så er det knap så heroisk, må man sige, og der vil jeg bare indtil videre lægge til grund, at det nok stadig væk er sådan, at vi vil behandle asylansøgninger efter flygtningekonventionen, men sådan en er der jo ikke for hvert land, der er kun én samlet konvention.
Jann Sjursen (KRF), 1999-05-27:
Jeg tror, det var hr. Jes Lunde, der nævnte eksemplet med orlovsordningerne, og jeg må sige, at hvor rigtig mange familier jo rent faktisk valgte tid til børn, ja, så blev den mulighed lige pludselig udhulet, fordi konjunkturerne nu gik i en anden retning, og så var det ikke så godt, hvis forældre valgte tid til børn. Så jeg tror ikke, vi kommer uden om, at mange beslutninger træffes på baggrund af kroner og øre og
Jann Sjursen (KRF), 1999-10-07:
Den debat synes jeg er vigtig set ud fra ikke bare spørgsmålet om nogle ganske enkelte rige ældre, men ud fra, hvordan vi finansierer kerneydelserne, som jeg også i vores velfærdssamfund mener den hjemmehjælp, man er visiteret til, rent faktisk er.
Carsten Koch (S), 1997-11-19:
Men det kræver altså, at det oprindelige moderselskab er organiseret som et selskab. Hvis det er skattefritaget som følge af, at det er en offentlig forvaltningsenhed, som driver nogle bivirksomheder, så kan den ikke være skattepligtig, for en offentlig forvaltningsvirksomhed er ikke skattepligtig.
Pernille Rosenkrantz-Theil (S), 2023-05-26:
Så det er bare for at sige, at hvor vi på skoleområdet og på sundhedsområdet som de to andre store velfærdsområder har haft 1.000 år til at forfine den måde, vi griber områderne an på, så er social- og handicapområdet ufattelig umodent.
Bertel Haarder (V), 2019-06-20:
I medfør af grundlovens § 36 siger forretningsordenens § 1, hvad vi nu skal gøre: »I Folketingets første møde efter nyvalg vælges under forsæde af aldersformanden en midlertidig formand til at lede Tingets forhandlinger, indtil den almindelige prøvelse af valgene har fundet sted.«
Jens Hald Madsen (V), 2000-01-20:
Vi ønsker, at det internationale samfund, som har været med til skabe konventionerne og reglerne for, hvordan man skal opføre sig i et demokratisk samfund, skal være med, og at vi skal gøre det sammen. Jeg kan ikke forstå, at hr. Holger K. Nielsen ikke kan se en forskel på Iraks Saddam Hussein og Serbiens Milosevic - nogle diktatorer, som hverken hr. Holger K. Nielsen eller jeg ønsker skal fortsætte - når man sammenligner med den politiske situation i Rusland, som netop er på vej imod en demokratisering, og hvor de sanktioner, hr. Holger K. Nielsen taler om, måske kunne ødelægge det hele.
Jørgen Arbo-Bæhr (EL), 2005-04-26:
Men det, jeg helt konkret påpegede, var, at den særligt lave starthjælp, som især er noget, som flygtninge under introduktionsprogrammet kommer til at modtage, betyder, at en stor del af de nytilkomne flygtningekvinder kommer til at blive isoleret som hjemmegående uden at have deres egen indkomst og uden dermed at have en mulighed for at blive en del af samfundslivet og på sigt komme ud og få et arbejde.
Kristian Pihl Lorentzen (V), 2013-11-05:
Så vil jeg spørge ministeren, om det ikke, når hun læser høringssvaret fra f.eks. Danmarks Naturfredningsforening, hos hende afstedkommer et behov for en debat om, hvad der egentlig er natur, altså hvor langt vi skal tilbage, hvem, der har ret til at definere, hvad der er natur.
Helge Adam Møller (KF), 2009-03-27:
Selv om jeg godt ved, at SF's ordfører ved det, vil jeg sige, at jeg tror, der er mange danskere, der gennem de sidste år måske har fået den opfattelse, at det store flertal af alle de soldater, der kommer hjem fra vanskelige internationale opgaver, nok har taget skade på den ene eller den anden måde.
Eyvind Vesselbo (V), 2011-03-22:
Med hensyn til hvorfor det nu er bedre med 25 m end 10 m: Jamen de 25 m er jo ligesom udgangspunktet for det, som man også nævner i det her beslutningsforslag om at indføre nødvendige sprøjtefri miljøzoner – 25 m.
Magnus Heunicke (S), 2014-05-14:
Jeg er ikke modstander af udbud, og jeg har annonceret – og det vil jeg også følge op på – at der kommer til at være udbud i den nye DSB-kontrakt, som jeg skal forhandle med bl.a. Venstre og forhåbentlig opnår et bredt flertal for i Folketinget.
Kristian Thulesen Dahl (DF), 2002-10-03:
Men jeg bliver bare nødt til på nuværende tidspunkt at spørge hr. Jann Sjursen, om ikke også Kristeligt Folkeparti finder, at det er meget ulogisk, at man tillader, at der bliver lavet voldsomt om på sygehusstrukturen i løbet af et år, hvor man samtidig har en strukturkommission til at sidde, der skal finde ud af, om man måske overhovedet skal have amterne, og hvordan strukturen i det hele overordnet set skal være på sygehusområdet.
Astrid Krag (S), 2013-02-20:
Det er med afsæt i de overordnede rammer og initiativer altså et regionalt og lokalt ansvar at forholde sig til det, der hedder patientbelastning, når vi snakker sundhedsplanlægningssprog, at forholde sig til de ændringer i patientbelastning, der er i løbet af året, og sørge for at tilrettelægge kapaciteten ud fra behovet.
Jørgen Arbo-Bæhr (EL), 2005-04-29:
Jeg kunne godt tænke mig at få at vide af integrationsministeren, om hun kan bekræfte de tal, der fremgår af en rapport fra Landsorganisation af Kvindekrisecentre, som siger, at Udlændingestyrelsens administration af lovgivningen betyder, at kun cirka en tredjedel af de voldsramte kvinder får deres opholdstilladelse forlænget, og om der derfor i den forbindelse ikke kunne være basis for at ændre på loven, sådan at man i større udstrækning beskytter de kvinder, der bliver udsat for vold, og at man også kan undgå, at de af den grund bliver boende i et voldeligt ægteskab.
Holger K. Nielsen (SF), 2003-10-09:
I Information i tirsdags var der en artikel med følgende overskrift: »Lykketoft vil ikke drille Fogh i år«, og indholdet er, at på grund af folkeafstemningen om EU vil Socialdemokraterne undgå de politiske smådrillerier og ufine tacklinger af statsminister Anders Fogh Rasmussen.
Lars Boje Mathiesen (NB), 2021-01-14:
For ligesom at illustrere, hvor tåbeligt det her er – jeg kan lige så godt sige det, som det er – er der f.eks., når man serverer mad internt i virksomheden ved møder, 100 pct.s fradrag, og det vil også sige 25 pct.s momsfradrag.
Villy Søvndal (SF), 2004-04-30:
Indtil nu har der været et fantastisk hemmelighedskræmmeri fra regeringens side, hvor det har været umuligt at få et eneste tal ud af finansministeren, men jeg kan se, at han sidder og skriver så ihærdigt, og det betyder formentlig, at han kommer med nogle tal nu lige om lidt, når han skal besvare forespørgslen.
Mariann Fischer Boel (V), 2002-04-25:
Det kunne være nogle spændende perspektiver, og det har vi aldrig lagt skjul på, men i den prioriteringsdebat, som foregik i forbindelse med vedtagelse og fremsættelse af finansloven for 2002, var vi i en situation, hvor de midler, der var sat af til Måltidets Hus, blev beskåret.
Brian Bressendorff (S), 2022-04-21:
Det skal vi, fordi særlig okse- og lammekød ligger i toppen over fødevarer, som udleder allermest CO 2 i produktionen af dem, og det skal vi, fordi det både sundhedsmæssigt og klimamæssigt har et stort potentiale, når vi spiser flere plantebaserede fødevarer.
Karsten Lauritzen (V), 2009-05-05:
Derfor er det vigtigt, at disse sager gennemføres på en så effektiv måde som overhovedet muligt, samtidig med at indsatsen, altså sagerne, tilrettelægges på en retssikkerhedsmæssigt forsvarlig måde, og det sikrer de lovændringer, vi diskuterer her i dag, og det er vi meget tilfredse med.
Kaare Dybvad Bek (S), 2024-12-19:
Først vil jeg sige, at der er et spørgsmål om, hvor i processen man præsenterer de krav, og det, som jeg forstod som det indledende krav, og det, som jeg gik i regeringensproces med, som hr. Ole Birk Olesen også kender langsommeligheden af, var kravet om en ekspertgruppe.
Helge Sander (V), 2004-12-14:
Hvis jeg ganske kort skal svare på det med forhandlinger, var det således, at der, næsten inden vi var færdige med første behandling, blev stillet de første spørgsmål i udvalget, og så afventede jeg, at vi kunne svare på disse spørgsmål; men endnu inden vi havde svaret på de spørgsmål, kom der en ny serie, sågar tror jeg af 20 spørgsmål, og så meddelte jeg formanden, at jeg syntes, at vi skulle vente, til disse spørgsmål var besvaret, så vi i forbindelse med de politiske forhandlinger kunne tage en drøftelse.
Daniel Toft Jakobsen (S), 2022-05-11:
Men det giver så nogle muligheder for at skrue op andre steder, bl.a. nogle af de steder, hvor det er rigtig, rigtig svært at lave, og hvor der er kriser og konflikter og nærområder til kriser og konflikter osv., som er noget af det, vi gerne vil fokusere endnu mere på her.
Jann Sjursen (KRF), 2003-05-08:
På baggrund af, at vismændene, allerede før skattelettelserne blev aftalt med Dansk Folkeparti, havde sat spørgsmålstegn ved, hvorvidt regeringen førte en holdbar finanspolitik, kan man jo sige, at det i hvert fald ikke er blevet bedre af det, der nu er aftalt på det her område med Dansk Folkeparti.
Elisabeth Arnold (RV), 1999-04-15:
For én ting er, at der sidder et råd af velmenende mennesker, som kommer med et forslag til, hvordan man skal ændre styrelserne på universiteterne; men det kunne jo også være meget sjovt at høre, hvad universiteterne, læreanstalterne, de studerende, lærerne osv. selv sagde til det, før man kastede sig ud i et stort korstog for det.
Louise Schack Elholm (V), 2015-10-23:
Jeg har bemærket, at Dansk Folkeparti gerne vil stille et ændringsforslag om, at det skal være en »skal«- og ikke en »kan«-bestemmelse, og det er vi også åbne over for at se på, fordi for os handler det først og fremmest om beboernes og ejernes sikkerhed i den her situation.
Steen Gade (SF), 2007-03-22:
Det synes jeg man skulle benytte lejligheden til, og det siger jeg så ud fra den overordnede melding, at vi kommer til at gennemgå de ting, der er sket omkring Irakkrigen og omkring beslutningen og den falske melodi, der blev spillet her i Folketinget, dengang man sagde ja til Irakkrigen.
Henning Hyllested (EL), 2021-10-13:
Det kunne jo godt være, hvis de samme partier, som står bag sommererhvervspakken, også kunne finde ud af at indrette safetyafgiften på en anden måde eller stigningstakten på en anden måde og måske overføre nogle af pengene og på en eller anden måde bruge dem på nogle danske luftfartsselskaber, for så ville det jo være vældig interessant.
Per Ørum Jørgensen (KF), 2007-02-20:
Det, jeg jo rejser et spørgsmål om, er, hvis vi etablerer sådan et etikmærkenævn og et etikmærkesekretariat med et etikmærkekontrolapparat, der skal drøne rundt og undersøge vores virksomheder, for det har jeg svært ved at se i praksis overhovedet er noget, der kan lade sig gøre.
Sophie Løhde (V), 2025-05-06:
For det er afgørende og en gevinst for patienterne, at deres læge eller sygeplejerske er velorienteret om eksempelvis nye lægemidler, det er en gevinst for virksomhederne, at sundhedspersoner kommer med praksiserfaring og viden, som de bringer i spil, når det er sådan, at industrien udvikler ny medicin eller medicinsk udstyr, og som jeg også sagde på samrådet i november, kan patienterne i Danmark jo generelt være trygge ved, at den behandling, de modtager, ikke er farvet af uvedkommende interesser.
Jacob Jensen (V), 2008-11-25:
Det vil selvfølgelig koste et eller andet sted, og det er selvfølgelig en regning, som man så tilsyneladende fra Enhedslistens side er villig til at sende videre til danskerne, hvad enten de har bolig eller bil, eller de er lønmodtagere, hvis job kan være i fare, hvis kassekreditten hos deres arbejdsgiver kan gå hen og blive for dyr.
Pelle Dragsted (EL), 2023-01-19:
Dansk Folkeparti var jo med til begge ting, både seniorpensionen og Arnepensionen, som jo i virkeligheden skabte en god kombination, fordi det ene handlede om trang, altså folk, der var nedslidte, og det andet handlede om det, at dem, der starter tidligt, også skal have ret til at gå tidligere.
Mikkel Dencker (DF), 2012-05-25:
Måske har realismen indfundet sig hos regeringen, for man gik til valg på en vækst, der skulle ligge på 1,4 pct., og 1,4 pct. kunne måske lyde som sød musik i nogle partiers ører, men med den situation, vi står i Danmark i dag, er det måske også urealistisk, og det kan vist bedst betegnes som valgflæsk.
Joachim B. Olsen (LA), 2013-05-30:
Jeg ved ikke helt, hvad det her beslutningsforslag skal løse, men jeg tror det handler om, at der har været historier fremme i pressen om medlemmer eller ansatte på virksomheder, som ikke har ønsket at være medlem af de røde fagforeninger og derfor kan fortælle historier om, at de er blevet behandlet dårligt på de pågældende virksomheder.
Keld Albrechtsen (EL), 1998-05-07:
Jeg vil godt spørge hr. Poul Erik Dyrlund, om han finder, det kan være rigtigt og forsvarligt og i overensstemmelse med grundlovens regler om magtdelingen, at en regering går ind og lægger pres på Præsidiet for med bureaukratiske midler at forhindre oppositionen i at få et forslag til behandling, som kan virke kritisk og måske ubehageligt for regeringen, som altså bruger disse kneb for at undgå det.
Lene Espersen (KF), 2006-05-05:
Efter ophævelsen af § 132, stk. 2, har jeg i besvarelser og spørgsmål fra Folketingets Retsudvalg og § 20-spørgsmål redegjort for, hvorfor der ikke oprindelig var knyttet en overgangsordning til ophævelsen, og hvorfor jeg ikke efterfølgende har fundet grundlag for at foreslå en overgangsordning.
Jakob Axel Nielsen (KF), 2009-05-06:
Alkoholbehandlingen er i de senere år blevet styrket ved, at kommunerne via satspuljen er blevet tilført ekstra midler i størrelsesordenen 30 mio. kr. om året til friplads på dag- og døgninstitutioner for alkoholmisbrugere, og med virkning fra 2009 blev trækket på satspuljen gjort permanent, således at det blev sikret, at der også fremover vil være et tilbud til de mest udsatte misbrugere.
Ole Glahn (RV), 2007-01-19:
Det her er udtryk for, at der er nogle mennesker, der er meget optaget af, hvordan de produkter, de indtager, er produceret, at de skal være produceret uden anvendelse af pesticider, og at de dyr, som man fortærer fra den produktion, skal have levet et liv, som er anstændigt i den tid, de har været her.
Martin Henriksen (DF), 2005-04-13:
For hvis der står i den nye forfatning, som i øvrigt ikke er en traktat, men en forfatning, at man ønsker at fremme sikkerhed og retfærdighed, er det da ikke specielt retfærdigt, at et menneske, som eksempelvis begår en kriminel handling i Danmark og så bliver udvist af Danmark, i realiteten kan rejse ind i Danmark igen, hvis det menneske får humanitær opholdstilladelse i et andet Schengenland.
Thor Pedersen (V), 2004-12-01:
: Mener man, det er en fordel, at de har fået flere penge mellem hænderne, i og med at det ikke påvirker udgifterne i Danmark, eller mener man, at de var bedre stillet uden skattelettelser, uden skattestop, når stigningerne på både busser, tog, daginstitutioner, el, vand og renovation havde været nøjagtig de samme?
Lisbeth Bech-Nielsen (SF), 2023-04-19:
Det Internationale Energiagentur siger, at, ja, vi bliver nødt til at leve med fossile investeringer indtil 2050, fordi verden ikke kan klare sig uden, men efter det kan vi klare os uden, og hvis der er ekspansion efter 2050, kan vi ikke nå Parisaftalens målsætninger.
Martin Lidegaard (RV), 2006-05-19:
Vi er jo enige om, at biobrændsel til transport bliver en faktor fremover, og EU vil jo så i løbet af i år, og, som jeg sagde, måske frem til foråret eller begyndelsen af 2007 prøve at komme frem til, hvordan vi kommer over i den proces, og det lytter vi selvfølgelig meget til.
Pelle Dragsted (EL), 2025-10-09:
Det handler om, at ingen civile mennesker skal udsættes for det, som israelere blev udsat for den 7. og den 8. oktober, og som palæstinenserne er blevet udsat for hver eneste dag siden – i hvert fald indtil vi forhåbentlig ser en skrøbelig fred lige om lidt.
Hans Kristian Skibby (DD), 2023-04-20:
Hvis man kigger på de høringssvar, der kom, og den tilbagemelding, der har været fra de danske dyrlæger, Den Danske Dyrlægeforening f.eks., eller fra Landbrug & Fødevarer eller Dyrenes Beskyttelse, så har de et helt andet billede af det her idylliske Morten Korch-sceneri, som fru Ida Auken var inde på, med en lille hest, der gik og græssede og sådan nogle ting og nussede lidt i jorden, tror jeg der blev sagt.
Jens Joel (S), 2021-12-03:
Sådan er det jo i et samarbejde, og det vil vi selvfølgelig også tage på barselsområdet eller i lønspørgsmålet eller på andre områder, hvor vi generelt set måske godt kan sige, at det giver mening at samarbejde, men hvor der er specifikke ting, som vi synes EU griber forkert an.
Søren Søndergaard (EL), 1997-11-27:
Man kan sige, at dette forkerte udgangspunkt kun i begrænset omfang har fået konsekvenser i ministerens lovforslag, men vi mener, det sker i forslaget om, at man kun giver aktindsigt i disciplinærstraffe, når det angår ansatte i chefstillinger, og da kun i en periode på 2 år efter.
Per Ørum Jørgensen (KF), 2006-05-09:
Vi har en situation, hvor der hvert år er mellem 14.000 og 18.000 virksomheder, der starter op, så spørgsmålet er, om det er et problem at få folk til at starte en virksomhed op, eller om udfordringen reelt ligger i at få gjort de her virksomheder mere levedygtige.
Lars Barfoed (KF), 2008-12-17:
Det ligger nok noget længere ude i fremtiden med hensyn til at få et særligt togstop på Langeskov Station, netop fordi der ikke vil være særlig mange fordele ved det i forhold til de mange ulemper, der vil være forbundet med et togstop på så trafikeret en hovedbane, som der er tale om.